section_heading: O klubu
paragraph_text: U Đakovu je 1952. godine otvoren bazen dimenzija 50*22 m, te je smatran za jedan od najljepših u Slavoniji. Ubrzo se javila potreba za osnivanjem plivačkog i vaterpolskog kluba. 7. svibnja 1953. je osnovan plivački klub pri SD "Mladost", u kojem je djelovao i vaterpolo klub. Početkom 1954. godine športsko društvo "Mladost" mijenja ime u "ĐŠK" ("Đakovački športski klub"), sa svojim sastavnicama. Početkom 1962 "ĐŠK" ulazi u satsav SD "Jedinstvo", u kojem dalje nastavljaju djelovati plivački i vaterpolski klub. <br> Klub se nastjecao u Slavonskoj regionalnoj ligi, u kojoj se natjecao s klubovima s Istoka Hrvatske i Posavine, te je osvojio 1963. godine i sudjelovao u kvalifikacijama za Drugu saveznu ligu. <br> Vaterpolo klub je djelovao do početka 1970.-ih kada se gasi, a potom dolazi do gašenja i plivačkog kluba. Novi plivački klub u Đakovu je osnovan 1984. godine, dok je vaterpolski klub nakon nekoliko pokušaja konačno osnovan 2011. godine - današnji VK "Đakovo".